[{"text_idx": "#000003", "text": "Aasta kool on La\u0308a\u0308nemaa u\u0308hisgu\u0308mnaasium"}, {"text_idx": "#000006", "text": "\"Olukorras, kus 1300 kilomeetri kaugusel ka\u0308ib so\u0303da, mo\u0303tleme me selle peale, et tegelikult kool on suuresti see koht, kus luuakse maailma rahu. O\u0303petades noortele inimestele koosto\u0308o\u0308d ja solidaarsust u\u0308ksteise suhtes, o\u0303petame me tegelikult rahus elama. Ja just nimelt siin \u2013 La\u0308a\u0308nemaa u\u0308hisgu\u0308mnaasiumis \u2013 o\u0303petatakse noortele inimestele, kuidas rahus elada, kuidas igau\u0308ks on ta\u0308htis ja kuidas ko\u0303igiga peab olema solidaarne,\" u\u0308tles Liina Kersna aasta kooli karikat u\u0308le andes."}, {"text_idx": "#000007", "text": "Teisele kohale tuli Metsku\u0308la algkool ning z\u030cu\u0308rii ja rahvaha\u0308a\u0308letuse punktiarvestuse tulemusena tuli kolmandaks Ju\u0308ri gu\u0308mnaasium."}, {"text_idx": "#000008", "text": "\"Aktuaalne kaamera\" ka\u0308is reede hommikul La\u0308a\u0308nemaa u\u0308hisgu\u0308mnaasiumis ja uuris, mis teeb koolipere arvates sellest koolist parima Eestis."}, {"text_idx": "#000009", "text": "\"Eks siin ole palju faktoreid, aga minu arvates just inimesed, o\u0303pilased ja ka koolito\u0308o\u0308tajad. See o\u0303hkkond on nii a\u0308ge siin,\" u\u0308tles kooli o\u0303pilasesinduse liige Erko Puskar."}, {"text_idx": "#000010", "text": "\"Ma ei tea u\u0308htegi kooli, kus oleks nii a\u0308ge koolipere. Ilmselt ma ei ole ku\u0308ll erapooletu ka, aga need inimesed on siin suurepa\u0308rased ja teevad sellest koolist just selle kooli, mis see on,\" u\u0308tles o\u0303pilasesinduse liige Elisabeth Sild."}, {"text_idx": "#000011", "text": "Lisaks tiitli pa\u0308lvimisele tekitas noortes palju elevust see, et hommikul la\u0308ks koolimajast otse-eetrisse \"Terevisiooni\" saade. Kuna praegu on nutiajastu, siis ja\u0308lgisid paljud o\u0303pilased pa\u0308rast karika ka\u0308ttesaamist po\u0303nevusega telefonist, mida nende koolimajast veel Eesti rahvale na\u0308idatakse."}, {"text_idx": "#000012", "text": "O\u0303pilane Johanna Loorens to\u0303des, et kooli vo\u0303it oli u\u0308llatus, kuigi seda ko\u0303ik lootsid. \"Ma arvan, et keegi ei osanud seda oodata, aga su\u0308dames ikka lootsid, et tuleb,\" u\u0308tles ta."}, {"text_idx": "#000013", "text": "Kooliaasta on lo\u0303pusirgel ja ka\u0308tte jo\u0303uab aeg teha kokkuvo\u0303te. Mis on ja\u0308a\u0308nud La\u0308a\u0308nemaa u\u0308hisgu\u0308mnaasiumi direktori Ain Iro jaoks ko\u0303ige eredamalt meelde?"}, {"text_idx": "#000014", "text": "\"Ma u\u0308tleks, et ko\u0303ige rohkem sellest aastast teeb ro\u0303o\u0303mu see, et me suutsime praktiliselt ko\u0303ik planeeritu ellu viia ko\u0303igi karantiinide ja haiguste kiuste. See on selline to\u0303sine positiivne laks selles aastas olnud,\" ra\u0308a\u0308kis ta."}, {"text_idx": "#000015", "text": "Aasta kooli finaalis vo\u0303istles omavahel 10 kooli, kellele sai \"Terevisiooni\" vahendusel ha\u0308a\u0308li anda."}, {"text_idx": "#000017", "text": "Mo\u0308o\u0308dunud aastal valiti aasta kooliks Uulu po\u0303hikool."}, {"text_idx": "#000019", "text": "Metsku\u0308la kool alustab valla otsust trotsides uut kooliaastat"}, {"text_idx": "#000020", "text": "La\u0308a\u0308neranna vallavolikogu ja\u0308i va\u0308ikekoolide sulgemise otsuse juurde"}, {"text_idx": "#000021", "text": "Aasta kool 2023 on Metsku\u0308la algkool"}, {"text_idx": "#000022", "text": "Kohus andis ka Metsku\u0308la algkoolile esialgse o\u0303iguskaitse"}, {"text_idx": "#000023", "text": "La\u0308a\u0308neranna vald otsustas hoolimata elanike protestist mitu kooli sulgeda"}, {"text_idx": "#000024", "text": "Elujo\u0303ulised maakoolid vajavad riiklikku kaitset"}, {"text_idx": "#000026", "text": "Mos\u030cnikov: ko\u0303ik poisid said enne ma\u0308ngu aru, kui vajalik see vo\u0303it on"}, {"text_idx": "#000035", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000041", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000046", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000051", "text": "Polos\u030cywa andis va\u0308lja esimese eestikeelse singli"}, {"text_idx": "#000053", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000058", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]